Diari Oficial de la Generalitat Valenciana


Sumari del DOGV 478, del 02-12-1986 (1986/807653)

DECRET 136/1986, de 10 de novembre, del Consell de la Generalitat Valenciana, pel qual es regula el Resitre de Cooperatives de la Comunitat Valenciana.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/11/10/136/dof/vci/html**

### Dades del document

Número de DOGV
:   478

Data del DOGV
:   02-12-1986

Secció del DOGV
:   DISPOSICIONS GENERALS

Número del document
:   1986/807653


Data del document
:   10-11-1986

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 136/1986, de 10 de novembre, del Consell de la Generalitat Valenciana, pel qual es regula el Registre de Cooperatives de la Comunitat Valenciana.  
Els articles 11 a 13, inclusivament, de la Llei de la Generalitat Valenciana 11/1985, de 25 d'octubre, regulen el Registre de Cooperatives de la Comunitat Valenciana, que ve creat per la Llei, com una de les peces més importants del Dret de Cooperatives. La Llei dissenya un modero Registre d'Empreses on, a les funcions de qualificació, conservació i certificació dels actes jurídics, dotant-los dels efectes de la publicitat material i, en els més importants per a la vida de l'Entitat cooperativa, dels efectes constitutius, s?ha afegit la conservació dels estats financers d'exercici i la verificació de comptes, incorporant la funció d'informació financera. Aquesta funció de publicació dels «balanços» que figurava en el Reglament del Registre Mercantil de 1919, desaparegué en el vigent de 1956 i ara s'haurà de recuperar, en compliment de la Primera Directiva sobre harmonització del Dret de Societats del Consell de la CEE de 9 de març de 1968.   
La Llei 11/1985 ha volgut també ser original i modernitzadora en matèria de Registre de Cooperatives i, no sols pel que fa al contingut o documents als quals poden accedir, sinó també, en el règim jurídic del Registre.   
Apartant-se del sistema seguit per la Llei estatal de 19 de desembre de 1974 i del Reglament de 16 de novembre de 1978, així com per a les Lleis de Cooperatives autonòmiques basca, catalana i andalusa, les quals sotmeten la funció registral al règim administratiu comú, i concretament a la Llei de Procediment Administratiu estatal com a normativa supletòria, l'esmentada Llei 11/1985 reconeix la naturalesa peculiar de la funció registral i en especial de «qualificació».   
L'acte de qualificació registral, en tots els ordenaments jurídics europeus, i amb ell tota la funció registral, ha estat definit per la doctrina com a acte de naturalesa peculiar el qual es distancia tant de l'acte administratiu (Administració Pública jeràrquica) com de la sentència judicial (Jurisdicció contenciosa), apropant-se en bona part als actes de jurisdicció voluntària.   
L'acte de qualificació és, o necessàriament ha de ser, una proclamació jurídica mitjançant un judici, imparcial, independent i responsable, que un determinat acte o situació són de conformitat amb l'ordenament jurídic privat. Com a conseqüència de la presumpció de legalitat que aquesta qualificació dóna a l'acte inscrit, la Llei afegeix importants efectes lligats a la seguretat en el tràfic jurídic.   
D'altra banda, en determinar la regulació del Registre s?ha tingut en compte la conveniència de realitzar-ne la descentralització al màxim possible a fi d'aproximar-lo als afectats, és a dir, a les Cooperatives i altres Entitats cooperatives.   
Per raó d'això, s'estableix una Ofiicina Central del Registre en la Direcció General d?Ocupació i Cooperació, i una Oficina Territorial en cadascuna de les Direccions Territorials de la Conselleria de Treball i Seguretat Social, potenciant les competències de les Oficines Territorials i disminuint correlativament les competències de l'Oficina Central, per a la qual es reserva bàsicament una funció coordinadora.   
En atenció d'aquests motius, a proposta del Conseller de Treball i Seguretat Social i amb la deliberació prèvia del Consell en sessió celebrada el dia 10 de novembre de 1986,   
DECRETE:  
CAPITOL I  
Organització del Registre  
Article primer  
El Registre de Cooperatives de la Comunitat Valenciana, creat per la Llei de la Generalitat Valenciana 11/1985, de 25 d'octubre, i adscrit a la Conselleria de Treball i Seguretat Social, constitueix una unitat administrativa de la Direcció General d'Ocupació i Cooperació.   
Article segon  
El Registre de Cooperatives de la Comunitat Valenciana s'estructura a nivell central en les dependències de la Direcció General d'Ocupació i Cooperació, i a nivell territorial en les dependències de les Direccions Territorials de Treball d'Alacant, Castelló i València.   
Tant l'Oficina Central com les Oficines Territorials del Registre, dins la respectiva competència que determina aquest Reglament, assumeixen les funcions de qualificació, inscripció i certificació.   
Article tercer  
A l'Oficina Central del Registre s'inscriuran les Cooperatives de primer grau domiciliades en les Províncies d'Alacant, Castelló i València que tinguen un àmbit d'actuació supra- provincial, les Cooperatives de segon i ulterior grau, les de Crèdit i les Cooperatives amb secció de crèdit, les Unions i Federacions de Cooperatives i la Confederació de Cooperatives Valencianes, sempre que estiguen sotmeses a la Llei 11/1985 de la Generalitat Valenciana.   
Article quart  
Hom inscriurà en les Oficines Territorials del Registre de Cooperatives de la Comunitat Valenciana les Cooperatives de primer grau no incloses en l'article anterior, sempre que estiguen sotmeses a la Llei 11/1985 de la Generalitat Valenciana.   
Article cinqué  
L'Oficina Central del Registre assumirà, a més de les funcions registrals respecte de les Entitats esmentades en l'article tercer, les funcions següents:   
a) Coordinar, vigilar, estimular i agilitzar el compliment de les funcions registrals per les Oficines Territorials, procurant l'harmonització dels criteris seguits per aquestes Oficines amb els criteris de l'Oficina Central.   
b) Rebre i conservar una còpia dels Estatuts de les Cooperatives inscrites en les Oficines Territorials i de llurs modificacions.   
c) Vigilar l?aplicació de la legislació cooperativa de la Comunitat Valenciana, més que més en els aspectes substantius, registrals i de procediment substantiu a fi d'establir les observacions que se'n desprenguen i proposar les mesures de tot tipus considerades aconsellables.   
d) Procurar la formació dels funcionaris que assumesquen les funcions registrals.   
e) Realitzar la funció estadística i recollida de dades en general per a l'adient informació dels poders públics sobre la realitat cooperativa valenciana   
f) La publicació de les dades registrals quan legalment pertoque.   
g) Les altres funcions que li siguen confiades per la Direcció General d'Ocupació i Cooperació relacionades amb les abans esmentades.   
Article sisé  
El Registre de Cooperatives en l'Oficina Central s'organitza integrat per tres Llibres:   
a) El Llibre Diari.   
b) El Llibre d'Inscripció de Cooperatives.   
c) El Llibre d'Inscripció de les Unions, Federacions i de la Confederació de Cooperatives Valencianes.   
El Registre de Cooperatives en les Oficines Territorials s'organitza integrat per dos Llibres:   
a) El Llibre Diari.   
b) El Llibre d'Inscripció de Cooperatives.   
Article seté  
El Llibre Diari de cada Registre constarà de 250 folis útils més la portada i un final en blanc, degudament enquadernats i diligenciats.   
Tots els folis estaran numerats correlativament i duran el segell del Registre.   
Els folis contindran un marge sense ratllar per a inserir-hi les notes marginals corresponents i tres línies verticals formant columnes ratllades horitzontalment per tal de consignar entre aquestes el número d'assentament, data i extensió dels assentaments.   
En la part superior de cada foli s'imprimiran al lloc respectiu les paraules següents; «Notes Marginals», «Número dels assentaments», «Dia, mes i any» i «Assentaments de Presentació».   
Article vuité  
En el moment de presentació de cada Títol en l'Oficina el funcionari encarregat de les funcions registrals estendrà en el Llibre Diari un breu assentament amb expressió del nom. i cognom del presentant, dia i hora de la presentació, classe i data del document, així com qualsevol altra dada del Títol presentat que es considere convenient.   
Els assentaments de presentació s'enumeraran correlativament, en el Llibre Diari s'estendran per ordre cronològic, sense deixar espai entre aquestos, i seran signats pel funcionari encarregat de les funcions registrals. La redacció de l'assentament de presentació no es podrà detenir per la presentació d'altres Títols excepte per a prendre nota de la presentació.   
Els efectes de l'assentament de presentació duraran trenta dies Durant la seua vigència no es podrà practicar cap assentament en els Llibres d'Inscripció en base a un assentament de presentació posterior referits al mateix contingut i entitat.   
Cas que durant aquest termini el Registre torne a l'interessat el document amb nota de qualificació que assenyale defectes que n'impedesquen la inscripció, el funcionari encarregat de les funcions registrals estendrà al peu del document una nota amb la data de presentació i número del corresponent assentament i altra nota al marge de l'assentament de presentació expressant la devolució del document.   
La presentació de documents en el Registre i la retirada d'aquestos podrà fer-se pels propis interessats o per llurs mandataris. No hi serà possible la presentació ni la devolució per correu.   
Els documents relacionats amb Cooperatives de Crèdit i Seccions de Crèdit constituïdes al si de les Cooperatives, es presentaran al Registre de la Comunitat Valenciana per a llur qualificació, amb el coneixement previ de la Direcció General de Política Financera de la Conselleria d'Economia i Hisenda.   
Article nové  
El Llibre d'Inscripció de Cooperatives es durà pel sistema de fulls canviables per tal que una vegada esgotat el foli destinat a cada Societat, se n'òbriga tot seguit altre de nou amb igual número, seguit de la primera lletra de l'alfabet, destinant-se la resta de lletres per als folis successius.   
Les dades que hauran de fer-se constar en la inscripció de la Cooperativa seran les següents:   
Nom de la Cooperativa, domicili social, localitat, Província, data d'assentament de presentació, classe de Cooperativa, àmbit, responsabilitat, capital social mínim i si la Societat està dissolta o en liquidació. El darrer assentament serà de cancel·lació una volta aprovat pe l'Assemblea General i terminada la liquidació de la Cooperativa.   
Totes aquestes circumstàncies constaran com a dades obligatòries en la part superior del full registral en dues línies horitzontals.   
La resta del full registral contindrà un marge sense ratllar per inserir-hi les notes marginals corresponents i tres línies verticals formant columnes ratllades horitzontalment, per a consignar entre aquestes la data, número d'assentament i extensió d'aquest.   
Al seu lloc respectiu s'imprimiran les paraules següents: «Notes marginals», «Data», «Número dels assentaments» i «Assentaments d?inscripció».   
En l'angle superior dret s'inserirà el número d'inscripció de la Cooperativa i una clau expressiva de la Província de domicili en el cas de les Oficines Territorials del Registre, o de la Comunitat Valenciana en el cas del Registre Central.   
Tots els folis numerats correlativament duran el segell del Registre.   
Article deu  
Els assentaments registrals en els Llibres d'Inscripció seran de quatre classes: Inscripcions, Cancel·lacions, Anotacions preventives i Notes marginals.   
Les Inscripcions, Cancel·lacions i Anotacions preventives es practicaran en la columna dreta destinada als assentaments, a continuació una d'altres, sense deixar espai entre elles, amb una numeració correlativa si es tracte d'Inscripcions i llurs Cancel·lacions, o successió alfabètica, si es tracte d'Anotacions i llurs Cancel·lacions, totes les quals es faran constar amb números o lletres en la columna corresponent al marge de cada assentament.   
Les Notes marginals es practicaran en el marge de l'esquerra del foli i seran identificades per l'ordre en què apareguen fetes, és a dir, «primera», «segona» i així successivament en relació a cada Inscripció registral a la qual vagen referides.   
Article onze  
Els assentaments que es practiquen seran fets amb mitjans manuals o mecànics indelebles.   
Els terminis legals es computaran per dies hàbils, a comptar des de l'endemà al que es practique l'assentament.   
Article dotze  
Tant els Llibres i Arxius com les Oficines del Registre tenen caràcter públic. El Registre constitueix un servei públic prestat per la Generalitat Valenciana a càrrec del Pressupost de la Generalitat i sense taxes a càrrec dels usuaris.   
El Registre serà atés per funcionaris de la Generalitat adscrits a aquest servei en atenció a la qualificació que hagen acreditat en Dret de Cooperatives i Registral.   
CAPITOL II  
Secció Primera  
Principis del Registre  
Article tretze  
L'eficàcia del Registre es defineix pels principis de publicitat, formal i material, legalitat, legitimació o presumpció de validesa i d?exactitud i convalidació mitjançant document públic de rectificació dels actes inscrits que inicialment tinguen un vici de nul·litat   
Secció Segona  
Principi de Qualificació  
Article catorze  
El registrador qualificarà sota la seua responsabilitat, amb referència als documents presentats, la competència i facultats dels que l'autoritzen o signen, la legalitat de les formes extrínseques, la capacitat i legitimació dels que els signen i el compliment de les normes per a llur aprovació i lliurament.   
Article quinze  
Un. Amb caràcter previ a l'atorgament de l'escriptura notarial de constitució o de modificació d'Estatuts socials podrà sol·licitar-se del Registre un dictamen sense caràcter vinculant sobre la legalitat del projecte d'Estatuts o de les modificacions.   
Aquest dictamen s'emetrà sobre els documents privats que continguen el projecte d'Estatuts o de modificacions als acords socials ja presos necessàriament en el termini de 30 dies.   
Quan els interessats presenten a inscripció els documents definitius hauran d'adjuntar el text dels inicialment projectats amb el dictamen no vinculant que va emetre el Registre.   
Dos. La qualificació de les escriptures notarials de constitució de les Entitats Cooperatives, així com de la modificació d?Estatuts, fusió, escissió, dissolució, declaració de la finalització del procés liquidatori i aprovació del balanç final de la liquidació, i de l'acord de delegació del Consell Rector es farà exclusivament al davant de la primera còpia autoritzada de les esmentades escriptures.   
El dictamen anterior no vinculant, si ha existit, sols servirà com a element complementari del treball de qualificació, tenint en compte les modificacions introduïdes en el projecte de documents.   
Tres. La qualificació podrà sol·licitar-se també en base a la certificació del corresponent acord de l'Assemblea General o del Consell Rector de l'Entitat Cooperativa, feta pel Secretari, amb el vist-i-plau del President, o dels que hi estiguen facultats segons aquesta Llei, amb llurs signatures legitimades notarialment o autenticades pel mateix Registre de Cooperatives, quan es tracte del nomenament i cessament dels membres del Consell Rector, dels Consellers delegats o membres de la Comissió Executiva, del Director, dels liquidadors i de l'expert o experts comptables verificadors de comptes independents encarregats de la verificació de comptes.   
Els mateixos requisits seran aplicables als estats financers d'exercici.   
L'autenticitat de les signatures escrites en aquests documents, quan no hi hagen estat legitimades per Notari, serà assegurada pel funcionari encarregat de les funcions registrals sota la seua responsabilitat. Amb aquest fi haurà de compulsar-les amb les que ja figuren en documents públics o amb signatura legitimada o autenticada, anteriorment registrades i conservades en l'arxiu del Registre. Cas de no ser possible aquesta compulsa el funcionari encarregat de les funcions registrals comprovarà l'autenticitat de les signatures compulsant-les amb les que figuren en el document nacional d'identitat o en cas d'estrangers, en el passaport o en la targeta de residència.   
Quatre. La qualificació de les resolucions judicials es farà al davant del corresponent manament judicial d'acord amb l'article 297 de la Llei d'Enjudiciament civil, i la de les resolucions administratives, al davant del corresponent ofici de remissió al Registre.   
Article setze  
Per a la qualificació de la validesa del contingut dels documents presentats al Registre de Cooperatives haurà de tenir-hi en compte no sols la Llei 11/1985 de la Generalitat Valenciana, sinó també tota la legislació estatal i autonòmica vigent.   
Article disset  
En el termini de trenta dies des de la presentació del document i com a resultat de la qualificació, el registrador de Cooperatives realitzarà l'extensió, suspensió o denegació de l'assentament sol·licitat i en notificarà als interessats la corresponent resolució.   
El silenci administratiu equival a denegació sense perjudici de les responsabilitats del registrador per incompliment de les seues obligacions. En aquest cas, els interessats podran recórrer en queixa davant el Director General d'Ocupació i Cooperació, qui ordenarà al registrador fer la qualificació sol·licitada en el termini improrrogable de cinc dies.   
Article divuit  
L'extensió de l'assentament sol·licitat no necessitarà estar motivada si el registrador no troba cap defecte en el títol presentat.   
Article dinou  
Correspondrà la suspensió quan el títol presentat tinga defectes esmenables. En aquest cas el registrador de Cooperatives estendrà anotació preventiva, la qual tindrà efectes conservatius de la prioritat obtinguda per raó de l'assentament de presentació durant trenta dies, mentre s'esmenen els defectes assenyalats.   
La reparació dels defectes podrà fer-se en el mateix Registre sense retirar els documents, quan hi siga possible amb la participació dels interessats en presència del registrador.   
Quan la reparació exigesca l'aportació de nous documents, aquests no seran objecte de nous assentaments de presentació, sempre que el corresponent al títol defectuós, estiga vigent, però s'hi farà constar la presentació en nota marginal en l'assentament del títol bàsic que s'haja fet en el diari.   
Si els documents reparatoris es presenten dins els darrers deu dies de vigència de l'assentament de presentació, l'eficàcia d'aquest assentament es considerarà prorrogable per un període igual al que quede per a completar els deu dies.   
Quan els interessats es negaren a esmenar els defectes assenyalats pel registrador, aquest els tornarà els documents presentats amb nota de qualificació, per via de notificació administrativa.   
Article vint  
La denegació de l'extensió de l'assentament sol·licitat exigirà sempre estendre nota de qualificació motivada, la qual el registrador de Cooperatives notificarà als interessats, amb la devolució dels títols presentats, i ho farà constar per nota marginal.   
La nota de qualificació exposarà els fets i el Dret aplicable, separant-los amb les expressions Resultant i Considerant, i finalment indicarà amb tota claredat quins són els defectes i si hi són o no esmenables.   
Article vint-i-un  
Els defectes hauran de ser esmenats pels interessats en el termini dels tres mesos següents, comptats des de la recepció de la notificació del Registre. Cas contrari, i no havent-se interposat el recurs que regula l'article següent l'expedient quedarà arxivat.   
Article vint-i-dos  
Contra la denegació d'inscripció, amb el caràcter de suspensió o definitiva, els interessats podran recórrer en el termini de quinze dies, comptats des de la recepció de la notificació, davant el Director General d'Ocupació i Cooperació.   
Interposat el recurs durant la vigència de l'assentament de presentació o de l'anotació preventiva, quedaran en suspens el terminis d'aquests des del dia en què es presente l'escrit preparatori del recurs fins al dia en què el registrador de Cooperatives reba el trasllat de la re solució definitiva, i tot ho farà constar mitjançant les corresponents notes marginals.   
Hi estan legitimades per a interposar el recurs:   
1. Les persones físiques o jurídiques interessades en la inscripció de l'assentament denegat.   
2. El Ministeri Fiscal, quan es tracte de documents expedits per l'autoritat judicial i facen referència a afers en els quals aquell ha de ser part d'acord amb les Lleis.   
3. El Notari que autoritza en tot cas.   
Article vint-i-tres  
Contra l'extensió de l'assentament sol·licitat no es podrà interposar cap recurs, llevat el cas previst a l'article 11.2 de la Llei de Cooperatives de la Comunitat Valenciana.   
Tanmateix, els interessats podran exercir contra els actes inscrits les accions civils i penals davant la jurisdicció ordinària, d'acord amb la legislació vigent.   
De la presentació de la corresponent demanda el registrador practicarà per manament judicial la corresponent anotació preventiva als efectes legals oportuns.   
Article vint-i-quatre  
El recurs governatiu contra la qualificació del registrador de Cooperatives, cas de suspensió o de denegació definitiva de l'assentament sol·licitat, es limitarà a les qüestions que es relacionen directament amb la nota de qualificació, sense que s'hi puguen plantejar peticions basades en altres motius o en documents no presentats en temps i forma   
Article vint-i-cinc  
El recurs es prepararà mitjançant escrit dirigit al Registre de Cooperatives i presentat en la mateixa Oficina del Registre en la qual s'haguessen presentat els documents qualificats, expressant-hi breument els fets i els fonaments de Dret i els punts concrets de la nota de qualificació que són impugnats.   
L'escrit de preparació del recurs conclourà sol·licitant la reforma de la qualificació, en el sentit que s'indicarà amb tota precisió i, subsidiàriament, per al cas de denegaçió de la reforma, demanant que es tinga per interposat recurs davant el Director General d'Ocupació i Cooperació.   
Dins el termini de quinze dies des de la presentació de l'escrit preparant el recurs el Registre de Cooperatives dictarà acorda reformant en tot o en part la qualificació, o mantenint-la íntegrament.   
Cas d'accedir a la reforma, el Registre estendrà l'assentament sol·licitat, llevat que hi haguessen altres defectes.   
En els altres casos tindrà per interposat el re curs governatiu, elevant l'expedient al Director General d'Ocupació i Cooperació en el termini de cinc dies des del dia de l'acord denegatori de la reforma.   
Article vint-i-sis  
El Director General d'Ocupació i Cooperació podrà exigir que s'unesquen a l'expedient els documents que ajuden a comprendre millor les peticions formulades, així com els informes que considere convenient.   
El Director General resoldrà el recurs en el termini màxim de tres mesos comptats des del dia en què s'hagen aportat els documents exigits per aquell.   
Contra la resolució del Director General no hi haurà ulterior recurs administratiu.   
La resolució serà comunicada als interessats i al Registre de Cooperatives per al compliment. Cas que es modifique la nota de qualificació o l'acord del Registre, aquest estendrà l'assentament sol·licitat en els termes ordenats per la resolució   
Secció Tercera  
Publicitat Formal  
Article vint-i-set  
Les Oficines, els Llibres, i l'Arxiu del Registre de Cooperatives estan obertes al públic. Tota persona que acredite un interés legítim té dret d'accés al contingut dels Llibres i Arxiu.   
Aquest accés podrà produir-se mitjançant certificació expedida pel registrador o de nota simple informativa sense garantia, o excepcionalment, a judici del registrador i amb les precaucions que calguen, per exhibició directa dels assentaments que es sol·licita examinar.   
La nota simple informativa sense garanties podrà consistir en una fotocòpia del foli o folis dels documents conservats en l'Arxiu que indique l'interessat.   
Article vint-i-vuit  
El contingut dels assentaments registrals només podrà acreditar-se amb efectes de fe pública en perjudici d'altri mitjançant certificació del registrador de Cooperatives.   
La certificació podrà referir-se a un sol assentament o a més o a la totalitat del full registral de l'Entitat Cooperativa o dels documents conservats en l'Arxiu   
La certificació literal i completa podrà lliurar-se mitjançant fotocòpia amb una breu diligència que diga: «d'acord amb l'original», seguida de la signatura del registrador i del segell del Registre de Cooperatives, les quals hauran de reproduir-se en cadascuna de les pàgines.   
La certificació es lliurarà a petició de qui acredite un interés legítim o per manament de l'autoritat judicial o administrativa.   
Secció Quarta  
Publicitat material  
Article vint-i-nou  
Hom presumeix que el contingut dels Llibres del Registre és conegut per tots i no es podrà invocar llur ignorància.   
Els actes subjectes a inscripció no inscrits no produiran efectes en relació a altres de bona fe.   
No es podrà invocar la manca d'inscripció per aquell que incorregué en la seua omissió, tret dels actes en els quals la inscripció tinga caràcter constitutiu d'acord amb l'article següent.   
Article trenta  
Llevat dels efectes de la publicitat material, positiva i negativa que regula l'article anterior, l'assentament registral no modifica l'eficàcia dels actes, tenint naturalesa purament declarativa.   
No obstant, la inscripció de la constitució, fusió i escissió, modificació dels Estatuts, i dissolució de la Cooperativa tindrà caràcter constitutiu i serà declarativa en els altres casos.   
Secció Quinta  
Presumpció d'exactitud i validesa  
Articles trenta-u  
Els assentaments del Registre de Cooperatives es presumeixen exactes i vàlids. Hi produiran tots els efectes mentre no s'inscriga la declaració judicial de la inexactitud o nul·litat.   
La presumpció d'exactitud i validesa no inclou el contingut dels estats financers ni de l'informe de verificació de comptes.   
La declaració judicial d?inexactitud o nul·litat no perjudicarà els drets d'altri de bona fe adquirits d'acord amb el contingut del Registre. Aquest principi s'aplicarà especialment als contractes estipulats amb les persones que ostenten la representació de l'Entitat Cooperativa segons el Registre.   
Article trenta-dos  
La nul·litat no podrà ser declarada quan la seua causa haja desaparegut per raó d'un nou assentament de reparació Els defectes de l'assentament original hauran de ser esmenats mitjançant document de la mateixa naturalesa del que serví de base a l'assentament Quan es tracte d'un document privat podrà esmenar-se pels interessats en el mateix Registre en presència del registrador de Cooperatives, qui donarà fe de la identitat dels interessats i de la voluntat expressada en la reparació.   
Els errors purament materials de xifres i dades i altres extrems que segons la legislació hipotecària estatal no requeresca el consentiment del titular produïts en els assentaments registrals podran ser corregits pel registrador mateix, a iniciativa pròpia o dels interessats, quan es desprenga llur existència de la compulsa sistemàtica dels documents mateixos presentats incloent el duplicat conservat en l'Arxiu.   
CAPITOL III  
Inscripcions més importants  
Article trenta-tres  
Un. La inscripció de la constitució de la Cooperativa es farà mitjançant escriptura pública, en la qual es farà constar:   
a) Els noms, cognoms i estat dels atorgants, si aquestos foren persones físiques o la denominació social, si foren persones jurídiques; i en ambdós casos el domicili.   
b) La voluntat dels atorgants de fundar una Cooperativa.   
c) Els Estatuts que han de regir el funcionament de   
d) L'expressió que tot el capital social ha estat subscrit, i si ha estat desembossat totalment o en quina part i, en aquest darrer cas, forma i terminis per a desembossar-hi la resta.   
e) La identificació de les persones que tinguen ja desembossades les parts socials o les desembossen en l'acte d'atorgar-se l'escriptura.   
f) El metàl·lic, els béns o drets aportats pels socis cooperadors, el valor atribuït per expert comptable independent a les aportacions i el nombre de títols o parts rebudes.   
g) Designació dels socis que integren el primer Consell Rector i llurs respectius càrrecs.   
h) La data en què la Cooperativa començarà les operacions.   
i) Llocs en què, si s'escau, establiran sucursals, agències o delegacions.   
j) Els pactes lícits i condicions especials que els socis fundadors estimen convenient establir, sempre que no s'hi oposen al que disposa la Llei.   
Dos Els interessats trametran al Registre de Cooperatives corresponent per a la inscripció una primera còpia i tres còpies simples de l'escriptura pública de constitució de la Cooperativa, així com certificació del Registre General de Cooperatives Estatal i de la Direcció General d'Ocupació i Cooperació que no hi ha altra Cooperativa amb la mateixa denominació.   
Realitzada la inscripció es tornarà a la Cooperativa la primera còpia de l'escriptura amb la nota de l'assentament i se'n trametrà una còpia simple a l'Oficina Central del Registre.   
Article trenta-quatre  
La inscripció de constitució d'una Unió, Federació o de la Confederació de Cooperatives Valencianes es farà en virtut de la presentació de la primera còpia autoritzada de l'escriptura notarial de constitució, i tres còpies simples, per qualsevulla de les Cooperatives o Entitats Cooperatives fundadores.   
En l'escriptura notarial es farà constar:   
1. La denominació de les Cooperatives o Entitats Cooperatives, domicili social i número d'inscripció en el Registre de Cooperatives, així com les dades d'identificació de les persones físiques que acrediten llur representació legal en la compareixença.   
2. La voluntat de les Entitats atorgants de constituir una Unió, una Federació de Cooperatives o la Confederació de Cooperatives Valencianes, acreditada per la certificació dels acords de les respectives Assemblees Generals.   
3. Els Estatuts socials, incorporats al cas de l'escriptura o protocol·litzats i units a aquesta pel Notari autoritzat.   
4. La data de començament de l'activitat, que no serà abans de la inscripció en el Registre.   
5. Els noms i cognoms dels membres del primer Consell Rector.   
6. La declaració, si fa el cas, que l'Entitat reuneix les exigències legals per a ser considerada més representativa i adoptar-ne la denominació.   
7. Tots els pactes que les Entitats associades vulguen establir sempre que no contradiguen les legislacions vigents.   
El Registrador realitzarà les mateixes actuacions que per a la inscripció de la constitució de la Cooperativa estableix l'article trenta-tres d'aquest Reglament.   
Article trenta-cinc  
La modificació dels Estatuts de les Entitats Cooperatives s'inscriuran en el Registre en virtut, de la presentació de la primera còpia autoritzada, i tres còpies simples, de la respectiva escriptura notarial, incorporant la certificació de l'acord pres per l'Assemblea General i les altres circumstàncies exigides per la Llei 11/1985 de la Generalitat Valenciana.   
A l'escriptura s'adjuntaran els documents següents:   
a) En cas de reducció del capital social mínim estatutari, original dels anuncis realitzats en el Diari Oficial de la Generalitat Valenciana i en un periòdic de difusió habitual en la zona quan aquestos requisits siguen legalment exigibles.   
b) En el cas de reducció del capital social mínim estatutari per pèrdues, el balanç de situació degudament verificat pels experts comptables verificadors de comptes independents que estiguen en l'exercici del càrrec, certificant l'existència de pèrdues imputables a capital social, d'acord amb l'article seixanta-tres, apartat tres, de la Llei 11/1985 de la Generalitat Valenciana.   
c) En cas de modificació de la denominació s'hi acompanyaran les certificacions esmentades en l'article trenta-tres, apartat dos, d'aquest Reglament.   
Article trenta-sis  
La inscripció de la fusió o escissió entre Entitats Cooperatives es practicarà en virtut de la primera còpia autoritzada, i tres còpies simples, de l'escriptura notarial, a la qual s?hauran d'adjuntar els informes dels Consells Rectors i els informes dels verificadors de comptes independents que estiguen en l'exercici del càrrec en cadascuna d'aquelles, d'acord amb els articles seixanta-quatre i seixanta-cinc de la Llei 11/1985 de la Generalitat Valenciana.   
Es seguiran els mateixos tràmits i el Registrador practicarà les mateixes actuacions que estableix l'article trenta-tres en allò que siga d'aplicació.   
Article trenta-set  
La inscripció de la dissolució de les Entitats Cooperatives es practicarà a partir de la primera còpia autoritzada i tres còpies simples de l'escriptura notarial recollint la certificació de l'acord de dissolució, a la qual s'adjuntarà el balanç a la data de dissolució.   
També podrà practicar-se aquesta inscripció per raó de manament judicial en compliment de la sentència ferma que declare la dissolució.   
La inscripció de la reactivació de l'Entitat Cooperativa es practicarà en virtut així mateix d?escriptura notari al que con tinga l'acord de reactivació de l'Assemblea General i el balanç de situació en el moment de l'acorda del qual es desprenga que no s?ha distribuït encara l'haver social líquid entre els socis. A aquest efecte caldrà presentar en el Registre de Cooperatives primera còpia i tres còpies simples de la corresponent escriptura notarial.   
La cancel·lació es produirà amb la inscripció de la declaració de la finalització del procés liquidatori i aprovació del balanç final de la liquidació, i es practicarà en virtut de primera còpia autoritzada d'escriptura pública, acompanyant-hi tres còpies simples, a la qual s'uniran per al seu depòsit en el Registre de Cooperatives, els Llibres corporatius i els Llibres de comptabilitat exigits en l'article cinquanta-sis de la Llei 11/1985 de la Generalitat Valenciana.   
Cas que hi apareguen elements de l'actiu no sotmesos a liquidació, els liquidado rs que encara puguen exercir el càrrec, o en substitució d'aquests els designats d'ofici, podran reiniciar les operacions de liquidació respectant les normes que estableix la Llei, podent recuperar la possessió dels Llibres corporatius i de comptabilitat depositats mitjançant l;entrega del corresponent rebut. En finalitzar la nova etapa liquidadora compliran els mateixos tràmits exigits anteriorment.   
Hi serà d'aplicació en allò que siga possible el que estableix l'article trenta-tres d'aquest Reglament.   
Article trenta-vuit  
La declaració de trobar-se en situació concursal una Entitat Cooperativa s'inscriurà en base al manament judicial executant el Proveïment d'admissió de la sol·licitud de suspensió de pagaments o de l'Acte de declaració de quiebra o de les situacions concursals que regule la legislació estatal.   
Serà objecte d'anotació preventiva la demanda de declaració en procediment concursal.   
Seran objecte d'inscripció les altres resolucions judicials que recaiguen en el procediment concursal, d'acord amb la legislació vigent.   
Article trenta-nou  
Les demandes judicials o d'arbitratge cooperatiu que puguen afectar la validesa o contingut dels actes que han estat objecte d'assentaments registrals es faran constar al marge del corresponent assentament, mitjançant anotació preventiva, als efectes previstos en la legislació vigent.   
DISPOSICIONS FINALS  
Primera  
S'autoritza a la Conselleria de Treball i Seguretat Social perquè dicte totes aquelles normes necessàries per tal d'executar i desplegar el que disposa aquest Decret.   
Segona  
Aquest Decret vigirà l'endemà de la publicació al Diari Oficial de la Generalitat Valenciana.   
València, a 10 de novembre de 1986.   
El President de la Generalitat,  
JOAN LERMA I BLASCO  
Conseller de Treball i Seguretat Social  
MIQUEL DOMENECH I PASTOR


Còpia Permalink ELI